**АСОЦИАЦИЯ ПО ВОДОСНАБДЯВАНЕ И КАНАЛИЗАЦИЯ**

 **НА ОБОСОБЕНАТА ТЕРИТОРИЯ, ОБСЛУЖВАНА ОТ „В И К ДОБРИЧ“**

 **ГР. ДОБРИЧ**

----------------------------------------------------------------------------------------------------------------

 **О Т Ч Е Т**

 за дейността на Асоциацията по ВиК

 на обособената територия, обслужвана от „В и К Добрич“ АД

 през 2016 година

 Отчетът за дейността на Асоциация по водоснабдяване и канализация на обособената територия, обслужвана от „В и К Добрич“ АД – гр. Добрич, наричана по-нататък за краткост Асоциацията се изготвя и представя за приемане от Общото събрание на Асоциацията в изпълнение на чл. 198в, ал. 4, т. 10 от Закона за водите, във връзка с чл. 16, т. 3 и чл. 46, т. 12 от Правилника за организацията и дейността на асоциациите по водоснабдяване и канализация.

 Основната характеристика на дейността на асоциацията по водоснабдяване и канализация на обособената територия, обслужвана от „Водоснабдяване и канализация Добрич“ АД- гр. Добрич през отчетния период беше активизиране на извършваните дейности в няколко направления, а именно:

- провеждане на конкурсите за заемане на длъжностите, предвидени в Правилника за организацията и дейността на асоциациите по водоснабдяване и канализация /ПОДАВиК/; -.организационно и кадрово укрепване на асоциацията; - административно регламентиране и обезпечаване на изпълнението на задълженията от назначените служители; - приемане на първия целогодишен бюджет и преминаване на пълен работен ден на служителите; - синхронизиране на работата с експертите от Дирекция „ВиК“ на Министерството на регионалното развитие и благоустройството;

- подготовката и провеждането на заседанията на общото събрание и приемането на решения, обуславящи възможността за подписване на предвидения по смисъла на чл. 198п, ал. 1 от Закона за водите договор.

 От първостепенно значение за дейността на Асоциацията през 2016г. бе организационното и кадровото й укрепване, осъществено посредством провеждане на конкурсна процедура за заемане на предвидените съгласно ПОДАВиК длъжностите.

 Безспорно най-значимите събития в работата на Асоциацията през този период са проведените заседания на общото събрание. Значимостта им се определя от взетите решения по обсъжданите въпроси по дневния ред, сред които: приемане на отчета за изпълнение на бюджета за 2015г., приемане на отчета за работа на Асоциацията през 2015г, приемане на бюджета за 2016г., приемане на решение за сключване на договор за стопанисване, поддържане и експлоатация на ВиК системите и съоръженията, както и за предоставяне на ВиК услуги на потребителите с определения оператор – „В и К Добрич“ АД гр. Добрич, като последното стана възможно след приемане на съответни решения по други текущи въпроси.

 Положените усилия по подготовката на заседанията на общото събрание и неговите решения обусловиха възможността да бъде подписан договора с „В и К Добрич“ АД гр. Добрич.

 През 2016г. бяха проведени три заседания на общото събрание, от които едно редовно и две извънредни по смисъла на чл. 9, ал. 1 и ал. 2 от Правилника за организацията и дейността на асоциациите по водоснабдяване и канализация.

 **Първото** заседание беше проведено като редовно на 07.03.2016година и на него са приети следните решения:

По точка 1: **Решение 1-1/07.03.2016 г.**

„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр. Добрич приемат Годишен отчет за дейността на Асоциацията по водоснабдяване и канализация в обособената територия, обслужвана от „ВиК” ЕООД, гр. Добрич за 2015 год.“

 По точка 2: **Решение 1-2/07.03.2016 г.**

„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр. Добрич приемат Отчета за изпълнение на бюджета на Асоциацията по водоснабдяване и канализация в обособената територия, обслужвана от „ВиК” ЕООД, гр. Добрич за 2015 год.“

 По точка 3: **Решение 1-3/07.03.2016 г. :**

„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр. Добрич приемат Бюджета на Асоциацията по водоснабдяване и канализация в обособената територия, обслужвана от „ВиК” ООД, гр. Добрич за 2016 год.“

 По точка 4: **Решение 1-4/07.03.2016 г. :**

„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр. Добрич съгласуват допълнителния бизнес план за развитие на дейността на „Водоснабдяване и канализация” ООД, гр.Добрич в съответствие с удължения срок на настоящия регулаторен период до 31.12.2016 година“.

По точка 5: **Решение 1-5/07.03.2016 г. :**

„Членовете на общото събрание приемат решение за сключване на договор

между Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр.Добрич и определения с решение на общото събрание от 26.02.2015 година оператор - „Водоснабдяване и канализация” ООД, гр. Добрич, за стопанисване, поддържане и експлоатация на ВиК системи и съоръжения и предоставяне на ВиК услуги на потребителите, съгласно чл.198, ал.4, т.2 от Закона за водите и чл.34, ал.1 и ал.2 от Правилника за организацията и дейността на асоциациите по водоснабдяване и канализация.“

Последното решение даде възможност за подписване на договора между асоциацията по ВиК – Добрич и „В и К“ ООД гр. Добрич, което се случи веднага след закриване на заседанието в присъствието на представители на МРРБ.

През месец юни е организирана работна среща с представители на фирмата консултант ДЗЗД „Уотър Дизайн-БКО“, екипа на АВиК и кметовете на общини, във връзка с изготвянето на регионално преинвестиционно проучване за водоснабдяването и канализацията д област Добрич.

 **Второто** събрание на АВиК Добрич е проведено на 19.07.2016година, като извънредно и на него бяха приети следните решения:

По точка 1: **Решение 2-1/19.07.2016 г. :**

„Асоциацията по ВиК гр. Добрич изразява съгласие за изпълнение на проект „Интегриран за подобряване водния сектор на гр. Добрич, по процедура BG16M10P002-1.006, „Изпълнение на ранни ВиК проекти“ по Оперативна програма „Околна среда 2014-2020“, да предаде активите , финансирани по тази процедура, след тяхното изграждане за стопанисване, поддържане и експлоатация на „ВиК“ ООД гр. Добрич, при спазване на приложимото европейско и национално законодателство, включително и на законодателството за държавните помощи“.

 Приема решение за сключване на анекс към Договора за стопанисване, поддържане и експлоатация на ВиК системите и съоръженията и предоставяне на канализационни услуги между Асоциацията и „В и К“ ООД , на основание чл. 7.1 (г) от Договора, с който на Община Добрич да бъде прехвърлена отговорността за осъществяване на инвестиция в активите, предмет на проекта.“

По точка 2: **Решение 2-2/19.07.2016 г. :**

Асоциацията по водоснабдяване и канализация на обособената територия, обслужвана от „В и К“ ООД гр. Добрич изразява съгласие за изпълнение на проектно предложение№ BG16M10P002-1.005-004 „Втора фаза на проект „Разширение и реконструкция на ПСОВ Тервел, реконструкция и доизграждане на канализационната мрежа и реконструкция на водопроводната мрежа на гр. Тервел, да предаде активите, финансирани по тази процедура, след тяхното изграждане за стопанисване, поддържане и експлоатация на „В и К“ ООД гр. Добрич, при спазване на приложимото европейско и национално законодателство, включително и на законодателството за държавните помощи.

Приема решение за сключване на анекс към Договора за стопанисване, поддържане и експлоатация на ВиК системите и съоръженията и предоставяне на канализационни услуги между Асоциацията и „В и К“ ООД, на основание чл.7.1 (г) от Договора с който на община Тервел да бъде прехвърлена отговорността за осъществяване на инвестиция в активите, предмет на проекта.

По точка 3: **Решение 2-3/07.03.2016 г. :**

„Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр. Добрич на основание чл. 20, ал. 3 от ПОДАВиК, приема препоръчителния размер на вноската на държавата в бюджета на Асоциацията за 2017 г да бъде 19 980 /деветнадесет хиляди деветстотин и осемдесет/ лева.

 Във връзка с тези решения на 25.07.2016г. в община Тервел се подписа договора за изпълнение по проект „Втора фаза за разширение и реконструкция на ПСОВ, доизграждане на канализационна мрежа на гр. Тервел и реконструкция на водопроводната мрежа“ от кмета на общината и Министъра на околната среда и водите г-жа Ивелина Василева.

 **Третото** заседание беше проведено на 16.08.2016 година, като извънредно и на него е прието следното решение:

 По точка 1: **Решение 3-1/16.08.2016 г. :**

 „Асоциацията по ВиК гр. Добрич съгласува, на основание чл. 198в, ал. 4, т. 5 от Закона за водите, на Бизнес плана на оператора – „Водоснабдяване и канализация” ООД, гр. Добрич за следващия регулаторен период, определен с разпоредбите на § 14, ал. 1 от Преходните и заключителни разпоредби към Закона за изменение и допълнение на Закона за водите (обн. - ДВ, бр. 103 от 2013 г., изм. и доп. - ДВ, бр. 58 от 2015 г.) – 01.01.2017 г. - 31.12.2021 г.“

През 2016г. в седалището на Асоциацията бяха проведени редица работни срещи с представители на Оператора, касаещи стопанисването на ВиК системите и съоръженията, както и предоставяне услугата на потребителите.

На основание чл. 49, ал.2 от ПОДАВиК, във връзка с чл.91 от Кодекса на труда е обявен конкурс за длъжността главен секретар. След проведен изпит/тест и интервю/ на трудови правоотношения в Асоциацията е назначена Гинка Бухчева. Служителите са в пълен, задължителен състав съгласно чл. 44, ал. 1 от ПОДАВиК.

Във връзка със спазване на трудовото законодателство, са изготвени трудови досиета на служителите в Асоциацията, същите се съхраняват от финансовия експерт съобразно задълженията по длъжностна характеристика.

 Във връзка с дейността на Асоциацията и с оглед спазване на законодателството, на основание чл. 181 от Кодекса на труда и чл. 46, ал.1, т. 10 от ПОДАВиК са изготвени Вътрешни правила за организацията на работата и трудовия ред, вътрешни правила за работната заплата , както и счетоводна политика.

 Трябва да се отбележи, че изпълнението на някои задачи и решаването на част от проблемите би било много трудно без съдействието на експертите от „Дирекция Водоснабдяване и канализация“ на МРРБ, които проявяваха необходимото разбиране и коректност.

 Служителите на асоциацията поддържаха необходимите контакти с кметовете и други представители на общините по въпроси, свързани с водоснабдителната и канализационна система, по уточняване на собствеността на активите и тяхното правилно включване в списъците за разпределителните протоколи – и на по-късен етап - в приложение 1 на договора между асоциацията и оператора, а така също и по други възникващи в процеса на работата проблеми.

 На принципно и колегиално ниво бяха взаимоотношенията на Асоциацията с Управителя и отделни служители от „В и К Добрич“ АД гр. Добрич. Утвърждаването духа на тези отношения е особено важно, предвид вече подписания договор между Асоциацията по ВиК Добрич и „В и К“ ООД –Добрич.

 Поддържаха се ползотворни връзки със служителите от други асоциации в областите Разград, Русе, Бургас, Търговище, Смолян и др., като се обменяха мнения, опит и виждания по възникнали въпроси в процеса на работа.

 През отчетния период всички поставени задачи бяха изпълнени по начин, съобразен изцяло с действащите нормативни актове, като беше проявена необходимата отговорност и настойчивост за решаване на възникналите проблеми в процеса на работа.

 През месец ноември от отчетния период е сформирана работна комисия, съвместна със служители от Асоциацията и В и К оператора за разглеждане и своевременно решаване на постъпилите жалби и сигнали от гражданите.

 Деловодството на Асоциацията по ВиК на обособената територия, обслужвана от „Водоснабдяване и канализация Добрич“ АД е част от деловодството на Областна администрация, гр. Добрич и е организирана като отделна система с входящ и изходящ регистър съобразно инструкциите на Председателя и Главния секретар на Асоциацията по В и К.

 Към 31 декември в регистър входящи са заведени 98 преписки, а в регистър изходящи 142.

 Във връзка с изготвени и одобрени вътрешни правила за архивиране на документи на АВиК, всички приключили до 31 декември на текущата година преписки се приемат в учрежденския архив на Областна администрация не по-късно от 30 юни на следващата календарна година. Приемането на документите в архива се извършва с приемо-предавателен протокол между завеждащия учрежденския архив на Областна администрация и Главния секретар на АВиК. Документацията на Асоциацията се съхранява отделно от документите на Областна администрация за срок от 10 години.

 Дейността на Асоциацията се документира своевременно и отговорно. Входящата кореспонденция се завежда самостоятелно в деловодството на областна администрация. Всички документи се съхраняват според нормативните изисквания в АВиК.

 Съгласно получена Методология за поддържане на регистър клиентски жалби във връзка с нормативното изискване за водене на регистър на клиентските жалби и сигнали са предприети необходимите действия по стартирането му, към момента в него има заведени 9 жалби които са приключени към настоящия момент.

 През месец ноември от отчетния период е сформирана работна комисия, съвместна със служители от Асоциацията и В и К оператора за разглеждане и своевременно решаване на постъпилите жалби и сигнали от гражданите.

 Неразделна част от годишен доклад е отчета за изпълнение на бюджета на Асоциацията за 2016г., ведно със обяснителната записка за изпълнение на бюджета.

Заключение:

 На основание чл. 198в, ал. 4 т. 10 от Закона за водите и чл. 9, ал.2 от ПОДАВиК-годишния отчет следва да бъде приет на редовно Общо събрание на Асоциацията по ВиК, заедно с отчета за изпълнение на бюджета на Асоциацията за 2016г. и бюджета на Асоциацията за 2016г.

**С уважение: П**

**Детелина Николова**

*Председател на Асоциацията по ВиК на обособената*

*Територия, обслужвана от „В и К Добрич“ АД гр. Добрич.*

 9300 Добрич, ул. Независимост 5, тел.: +359 58 655 408, факс: +359 58 601 249

 е-mail: avik@dobrich.government.bg